b'\n_START_ARTICLE_\nAres V\n_START_PARAGRAPH_\nAres V (v preteklosti znana kot Cargo Launch Vehicle-CaLV) je bila predlagana superte\xc5\xbeka nosilna raketa programa Consetallation, ki so ga pozneje preklicali in s tem tudi raketi Ares V in Ares I. Obe raketi sta bili poimenovani po gr\xc5\xa1kem bogu vojne Aresu. Uporabljala bi se za izstreljevanje te\xc5\xbekih tovorov na misije kot so vrnitev na Luno ali pa polet na Mars. S kapaciteto 188 ton v nizkozemeljsko orbito (71 ton v translunarno) bi bila najzmogljivej\xc5\xa1a raketa na svetu, Saturn V je lahko dvignila 118 ton v NZO (45 ton v translunarno orbito). Program Constellation bi uporabljal dve raketi: Ares V bi izstreljeval te\xc5\xbeke tovore in opremo, manj\xc5\xa1i Ares I pa bi izstrelil vesoljsko plovilo Orion s \xc4\x8dlove\xc5\xa1ko posadko. Raketo Ares I so enkrat poskusno izstrelili._NEWLINE_Sprva je bilo predvidevano, da bi Ares V izstrelil stopnjo Earth Departure Stage in plovilo za pristanek na Luni - Altair. Vrnitev na Luno je bila predvidevana za 2019. Ares V bi se tudi uporabljal za glavni cilj programa - pristanek na Marsu po letu 2030. Poleg tega bi lahko izstrelil vesoljski teleskop ATLAST, ve\xc4\x8djega (8-16 m) in bolj sposobnega naslednika Hubbla._NEWLINE_Obe raketi (I in V) bi uporabljali tehnolgijo iz Space Shuttla, lunarnega programa Apollo in nosilne rakete Delta IV Heavy. Novi raketi naj bi bili precej bolj varni kot Space Shuttle. Oktobra 2010 se preklicali program Constellation, septembra 2011 so objavili nov program Space Launch System, ki uporablja malo manj\xc5\xa1o nosilno raketo._NEWLINE_Kot zanimivost: v Sovjetski zvezi so predlagali superte\xc5\xbeko verzijo rakete Energija - Vulkan Hercules s kapaciteto 175 ton v NZO.'